_:nf5a5bf2b622f4adfba2a2e3329ce2d58xb0
<http://schema.org/articleBody>
"पूर्व विदेश मंत्री और भाजपा की दिग्‍गज नेता सुषमा स्वराज को पक्ष और विपक्ष के नेताओं ने हमेशा एक जुझारू महिला नेता के रूप में देखा है, यूपी की राजनीति में तो उनकी काफी लोकप्रियता थी. लिहाजा उनके असामयिक निधन से हर कोई शोकाकुल है. बीजेपी के वरिष्ठ नेता और उत्तर प्रदेश के डिप्टी सीएम दिनेश शर्मा ने कहा कि यह खबर ही असहनीय है. विभिन्न अवसरों पर सुषमा स्वराज का सानिध्य प्राप्त करने का अवसर मिला और हर बार अपनेपन का एहसास हुआ.\r\n\r\nदिनेश शर्मा ने कहा कि मेंबरशिप कैंपेन के अन्तर्गत प्रधानमंत्री मोदी और गृहमंत्री अमित शाह के सानिध्‍य में मुझे राष्ट्रीय संयोजक का दायित्व मिला था. मुझे आज भी याद आता है कि सुषमा स्‍वराज ने स्वयं खडे़ होकर कहा कि मुझे मेरे मोबाइल पर सदस्य बनाओ. उन्‍होंने मेरी बार-बार प्रशंसा की और कहा कि तुमने बहुत अच्छा सदस्य बनाया. एक छोटे से कार्यकर्ता को प्रशंसा करके आगे बढ़ाने की प्रवृत्ति केवल और केवल सुषमा जी में थी.\r\n\r\nडिप्‍टी सीएम ने यूं किया याद\r\nदिनेश शर्मा ने उन्हें याद करते हुए कहा कि लखनऊ में माननीय अटल जी के चुनाव में कई बार मुझे कार्यकर्ता के रूप में काम करने का अवसर मिला. एक चुनाव में अचानक सुषमा जी का दौरा लखनऊ में लगा और तय हुआ की उन्हें 2 जनसभाएं करनी है. उनकी चारों तरफ डिमांड थी और कार्यकर्ता आपस में इस बात के लिए नाराज हो रहे थे कि सुषमा मेरे क्षेत्र में नहीं आ रही हैं. उन्‍होंने कार्यकर्ताओं को खुश करने के लिए 4 जनसभाएं कर दी.\r\n\r\nडिप्टी सीएम ने बताया कि चारों जनसभाओं के दौरान वह उनके साथ रहे. समय का अभाव था लेकिन उन्‍होंने मेरी प्रशंसा के लिए हर जनसभा में दो-चार शब्द कहे. यकीनन छोटे से कार्यकर्ता को प्रोत्साहित करने के लिए वे न केवल आगे आती थीं अपितु अपनी वाकपटुता से लोगों को सम्मोहित करने का काम भी करती थीं.\r\n\r\nऐसी थीं सुषमा\r\nयूपी के उपमुख्यमंत्री दिनेश शर्मा ने सुषमा की कार्यशैली और व्यवहार को याद करते हुए कहा कि जब संसद में खड़ी होती थीं तो लोग उन्हें संसदीय मर्मग्य के रूप में देखते थे. जब वो घर में दिखती थीं तो आम साधारण सी गृहणी दिखती थीं. जब उन्हे कुर्सी पर बैठकर काम करते हुए देखते थे तो एक अच्छी प्रशासक नजर आती थीं.\r\n\r\nकैबिनेट मंत्री मुकुट विहारी वर्मा ये बोले\r\nयूपी सरकार में कैबिनेट मंत्री मुकुट विहारी वर्मा ने सुषमा स्वराज के निधन पर शोक व्यक्त करते हुए इसे अपूर्णीय क्षति बताया. साथ ही उन्‍होंने सुषमा स्वराज का एक वाक्या याद करते हुए कहा कि वे बहराइच जिले में बीजेपी के धरना प्रदर्शन का नेतृत्व कर रहे थे. जिला प्रशासन और सरकार ने उन पर काफी दबाव बना रखा था. इसी बीच दिल्ली से सुषमा स्वराज बहराइच पहुंच गयी. उन्होंने बीजेपी कार्यकर्ताओं का मनोबल बढ़ाया और प्रोत्साहित किया वर्मा ने कहा कि वे एक सशक्त महिला नेता थी और उनके निधन से मैं काफी दुखी हूं. ईश्वर से प्रार्थना करता हूं कि उनके परिवार को कष्ट सहन करने की शक्ति प्रदान करे.\r\n\r\n यूपी सरकार में सिंचाई मंत्री धर्मपाल सिंह ने सुषमा स्वराज के निधन पर शोक व्यक्त करते हुए कहा कि उनके निधन से देश क्षुब्ध और शतब्ध है.\r\n\r\nयूपी के सिंचाई मंत्री ने रखी दिल की बात\r\nयूपी सरकार में सिंचाई मंत्री धर्मपाल सिंह ने सुषमा स्वराज के निधन पर शोक व्यक्त करते हुए कहा कि उनके निधन से देश क्षुब्ध और शतब्ध है. ऐसा लग रहा है कि हमारे बीच से कोई इतना महत्वपूर्ण व्यक्ति चला गया जिसकी क्षति जीवनभर सालती रहेगी. सुषमा स्वराज भारतीय राजनीति, संस्कृति और सभ्यता की पुरोधा थी, जिस तरीके से उन्होंने संस्कृति और सांस्कृतिक व्यवस्थाओं को कायम करने के लिए राजनीति का एक नया आयाम शुरू किया था. उस आयाम पर चलते हुए राजनीति को एक तपस्या के आधार पर करना सिखाया. आज देश को राजनीतिक संदर्भ मे अपूर्णीय क्षति हुई है..\r\n\r\nधर्मपाल सिंह ने सुषमा स्वराज के साथ काम करने के अनुभव को साझा करते हुए कहा कि वर्ष 1996 मुझे याद आ रहा है जब हमारा बहुमत होने के बावजूद हमारी सरकार नहीं बनने दी जा रही थी. उस समय प्रदेश के अध्यक्ष राजनाथ सिंह थे और सरकार बनने में रुकावट आ रही थी. हम लोग दिल्ली गये थे और सभी विधायकों का नेतृत्व सुषमा ने किया था. उन्‍होंने प्रभावशाली भाषण दिया था और इसी वजह से यूपी में सरकार बनी थी.\r\n\r\nधर्मपाल सिंह ने आगे कहा कि सुषमा के साथ लखनऊ में कई बार काम करने का मौका मिला और एक बार उन्‍होंने कहा था कि राजनीति में एक राजधर्म होता है और राजधर्म राजनीति से बहुत ऊपर होता है. आज मुझे उनकी वह बात याद है. हर नेता को राजधर्म का पालन करना चाहिए. व्यक्तिगत हितों से ऊपर उठकर काम करना चाहिए.\r\n\r\nरिपोर्ट: नरेंद्र कुमार यादव\r\n\r\nयह भी पढ़ें:  सुषमा स्वराज को दी गई श्रद्धांजलि, राज्यसभा में मौन\r\n\r\nसुषमा स्वराज: राजी नहीं थे मां-बाप, फिर भी की थी लव मैरिज"
<https://hindi.news18.com/news/uttar-pradesh/lucknow-uttar-pardesh-ministers-remember-sushma-swaraj-nsng-nodark-2300698.html>